Document ID: /roh_data/filtered/fineweb-2-filterrobots_roh.jsonl.gz/56098

Stress indeblischa a bleras pauras e paurs
La lavur agricula illa natüra para almain vers inoura da spordscher blera satisfacziun. Ün purtret chi’d es be per part güst, sco ch’ün nouv stüdi fat per incumbenza da l’Uniun paurila grischun tradischa. Na damain co dudesch pertschient da las pauras e dals paurs dumandats patischan da burnout.
Üna retschercha conferma ils stüdis internaziunals, cha las persunas chi lavuran in l’agricultura sun pertoccas
fermamaing da burnout (fotografia: Andreas Cadonau).
Dal tuottafat nouvas nu sun las cugnuschentschas dal stüdi elavurà dürant ils mais mai e gün 2023 da Thomas Caduff. La retschercha conferma ils resultats da divers stüdis naziunals ed europeics. Las persunas chi lavuran in ...